**Atskaite par AS “Ventas osta” akcionāru sapulces lēmumu izpildi**

**2022. gada I pusgadā**

Saskaņā ar Satiksmes ministrijas 2021. gada 27. septembra iekšējo noteikumu Nr.01-02/31 “Valsts kapitāla daļu pārvaldes kārtība” 44. punktu kapitālsabiedrības valde reizi pusgadā (līdz kārtējā gada 15. februārim un 15.augustam) iesniedz izskatīšanai akcionāru sapulcē atskaiti par akcionāru sapulces lēmumu izpildi iepriekšējā periodā.

AS “Ventas osta” akcionārs 2022.gada I pusgadā ir uzdevis AS “Ventas osta” padomei un valdei nodrošināt šādu lēmumu izpildi:

**AS “Ventas osta” akcionāru sapulces 22.02.2022., darba kārtības jautājumi un pieņemtie lēmumi:**

**1. Par akcionāru sapulces lēmumu izpildi 2021. gada II pusgadā.**

Saskaņā ar Satiksmes ministrijas 2021. gada 27. septembra iekšējo noteikumu Nr.01-02/31 “Valsts kapitāla daļu pārvaldes kārtība” 44. punktu kapitālsabiedrības valde reizi pusgadā (līdz kārtējā gada 15. februārim un 15. augustam) iesniedz izskatīšanai akcionāru sapulcē atskaiti par akcionāru sapulces lēmumu izpildi iepriekšējā periodā.

AS “Ventas osta” akcionārs 2021. gadā ir uzdevis AS “Ventas osta” padomei un valdei nodrošināt šādu lēmumu izpildi:

1. Par AS “Ventas osta” 2020. gada peļņas sadali.

Izpildīts. Informācija tiks atspoguļota 2021.gada pārskatā.

2. Par AS “Ventas osta” 2020.gada darbības rezultātu gala novērtējumu.

Izpildīts. Lēmumi ir pieņemti zināšanai.

3. Par akcionāru sapulces lēmumu izpildi 2021. gada I. pusgadā.

Izpildīts. Lēmums ir pieņemts zināšanai.

4. Par AS ”Ventas osta” rezultatīvo rādītāju apstiprināšanu 2022.gadam.

Izpildīts. Apstiprināts 2021. gada 23. decembra akcionāru sapulcē.

Ievērojot minēto, AS “Ventas osta” lūdz akcionāru pieņemt zināšanai AS “Ventas osta” valdes sniegto atskaiti par akcionāru sapulces lēmumu izpildi 2021.gada II pusgadā.

Pamatojoties uz Satiksmes ministrijas 2021.gada 27.septembra iekšējo noteikumu Nr.01-02/31 “Valsts kapitāla daļu pārvaldes kārtība” 44.punktu, ņemot vērā AS „Ventas osta” valdes 2022.gada 04.februāra lēmumu Nr. 1 (protokols Nr. 85) un AS “Ventas osta” padomes 2022.gada 11.februāra lēmumu Nr. 2 (protokols Nr. 25), kā arī paļaujoties uz to, ka AS „Ventas osta” valde un padome ir rīkojusies kā krietns un rūpīgs saimnieks,

**akcionāru sapulce nolemj:**

1.1. Pieņemt zināšanai AS “Ventas osta” valdes sniegto atskaiti par AS “Ventas osta” akcionāru sapulcēs pieņemto lēmumu un doto uzdevumu izpildi 2021.gada II pusgadā.

**2. Par AS “Ventas osta” 2021.gada finanšu pārskata revidenta ievēlēšanu un tā atlīdzības apmēra noteikšanu.**

Pamatojoties uz Publiskas personas kapitāla daļu un kapitālsabiedrību pārvaldības likuma 94.panta pirmās daļas 5. un 8. punktu, saskaņā ar AS „Ventas osta” valdes 2021.gada 30.decembra lēmumu Nr. 1 (protokols Nr. 80) un AS “Ventas osta” padomes 2022.gada 12.janvāra lēmumu Nr. 1 (protokols Nr. 24), kā arī paļaujoties uz to, ka AS „Ventas osta” valde un padome ir rīkojusies kā krietns un rūpīgs saimnieks, **akcionāru sapulce nolemj:**

2.1. Ievēlēt SIA “LEKS VU” (reģistrācijas Nr. 40003400345) par AS “Ventas osta” revidentu 2021.gada finanšu pārskata revīzijas veikšanai;

2.2. Noteikt atlīdzību revidentam par AS “Ventas osta” 2021.gada finanšu pārskata revīziju - 4840 EUR (četri tūkstoši astoņi simti četrdesmit euro un 00 centi) bez pievienotās vērtības nodokļa.

**Izpilde:**

Izpildīts - gada pārskatu revīzija veikta.

**AS “Ventas osta” akcionāru sapulces 30.03.2022., darba kārtības jautājumi un pieņemtie lēmumi:**

**1. Par AS „Ventas osta” statūtu grozījumiem.**

AS „Ventas osta“ statūtos ir noteikts, ka padomes sastāvā ir četri locekļi. Saskaņā ar Ministru kabineta 2020.gada 4.februāra noteikumiem Nr.63 „Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu, kā arī valdes un padomes locekļu mēneša atlīdzības maksimālo apmēru“ (turpmāk „MK noteikumi“) AS ”Ventas osta” 2021.gada 28.aprīļa akcionāru sapulcē (Protokols Nr.3 Lēmumu Nr.1) tika atzīts, ka AS “Ventas osta” atbilst iedalījumam kapitālsabiedrību grupā “maza”.

Komerclikuma 295.panta ceturtā daļa nosaka, ka minimālais padomes locekļu skaits ir trīs, pamatojoties uz MK noteikumiem un AS “Ventas osta” iedalījumu “mazo” kapitālsabiedrību grupā, valde ir izstrādājusi grozījumus AS “Ventas osta” statūtos, samazinot padomes locekļu skaitu no četri uz trīs.

AS “Ventas osta” padome izskatīja jautājumu par AS „Ventas osta” statūtu grozījumiem 2022.gada 25.februāra padomes sēdē (Protokols Nr.26 lēmums Nr.1 ), piekrītot grozījumiem AS “Ventas osta” statūtu 11.punktā, kas nosaka, ka padomes sastāvā ir trīs locekļi.

Publiskas personas kapitāla daļu un kapitālsabiedrību pārvaldības likuma 94.panta pirmās daļas 7.punkts nosaka, ka tikai akcionāru sapulcei ir tiesības pieņemt lēmumu par sabiedrības statūtu grozīšanu un apstiprināšanu.

Pamatojoties uz Publiskas personas kapitāla daļu un kapitālsabiedrību pārvaldības likuma 94. panta pirmās daļas 7. punktu, Ministru kabineta 2020.gada 4.februāra noteikumiem Nr.63 „Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu, kā arī valdes un padomes locekļu mēneša atlīdzības maksimālo apmēru“ 3.1. apakšpunktu un pielikumu, ņemot vērā AS “Ventas osta” padomes 2022.gada 25.februāra lēmumu Nr. 1 (Protokols Nr.26) un AS “Ventas osta” valdes 2022.gada 23.februāra lēmumu Nr.1 (protokols Nr.VLP/87), kā arī paļaujoties uz to, ka AS „Ventas osta” valde un padome rīkojas kā krietns un rūpīgs saimnieks,

**akcionāru sapulce nolemj*:***

1.1. Apstiprināt AS “Ventas osta ” Statūtu grozījumus šādā redakcijā:

“Izteikt 11. punktu šādā redakcijā:

“11. Padomes sastāvā ir 3 (trīs) locekļi.””;

1.2. Apstiprināt AS “Ventas osta ” Statūtus jaunā redakcijā;

1.3. Uzdot AS “Ventas osta” valdei normatīvajos aktos noteiktajā kārtībā iesniegt reģistrācijai komercreģistra iestādē AS “Ventas osta” statūtu grozījumus un statūtu jauno redakciju.

**Izpilde:**

Izpildīts – statūtu jaunā redakcija apstiprināta un iesniegta reģistrācijai komercreģistra iestādē.

**2. Par AS “Ventas osta” padomes sastāvu.**

Kapitāla daļu turētājs ir saņēmis iesniegumu no B.Šadurskas par padomes locekļa amata atstāšanu ar 2022.gada 1.februāri, D.Rancānes un D.Sirlakas iesniegumus par AS „Ventas osta” padomes locekļa amata atstāšanu ar 2022.gada 1.martu. Saskaņā ar AS “Ventas osta” kapitāla daļu turētāja 2022.gada 30.marta lēmumu (protokols Nr.2, lēmums Nr.1) AS “Ventas osta” statūtos ir veikti grozījumi samazinot padomes locekļu skaitu no četri uz trīs. AS “Ventas osta” padomē ir viens padomes loceklis – padomes priekšsēdētāja I.Zalpētere. AS “Ventas osta” padomes rīcībspējas nodrošināšanai, vismaz viena padomes locekļa amata pienākumu izpilde ir jāuzsāk nekavējoties. Lai nodrošinātu padomes rīcībspēju, kapitāla daļu turētājs ir tiesīgs iecelt padomes locekli, kas atbilst attiecīgajam padomes locekļa kandidātam nepieciešamās profesionalitātes un kompetences kritērijiem.

Ņemot vērā priekšlikumus no iesaistītajām ministrijām par AS “Ventas osta” padomes locekļu kandidatūrām, kas izvirzāmas saskaņā ar Informatīvo ziņojumu “Par valsts akciju sabiedrības dibināšanu Ventspils ostas pārvaldīšanai”, kas izskatīts Ministru kabineta 2019.gada 17.decembra sēdē (protokols Nr.59 69.§), padomes locekļa amatam ieteikts virzīt K.Lori. No K.Lores saņemts iesniegums, kurā izteikta piekrišana pildīt AS “Ventas osta” padomes locekļa pienākumus un apliecinājums par savas kandidatūras atbilstību.

Pamatojoties uz Publiskas personas kapitāla daļu un kapitālsabiedrību pārvaldības likuma 31.panta astotās daļas 2.punktu un devīto daļu, 94.panta pirmās daļas 4. un 8.punktu, 109.panta otro, trešo un piekto daļu, 112.pantu, Ministru kabineta 2020.gada 4.februāra noteikumiem Nr.63 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu, kā arī valdes un padomes locekļu mēneša atlīdzības maksimālo apmēru”, Pārresoru koordinācijas centra 2020.gada 18.septembra vadlīnijām Nr.1.2-23/4/1 “Vadlīnijas publiskas personas kapitālsabiedrību un publiski privāto kapitālsabiedrību valdes un padomes locekļu atlīdzības noteikšanai” (ar 2021.gada 22.janvāra grozījumiem Nr.1.2-23/5/1), ņemot vērā Kaspara Lores iesniegumu, kurā izteikta piekrišana būt par AS „Ventas osta” padomes locekli un saņemto apliecinājumu, ka amata ieņemšanai šķēršļi nepastāv,

**akcionāru sapulce nolemj*:***

1. Pieņemt zināšanai, ka AS „Ventas osta” padomes locekle Baiba Šadurska ir iesniegusi atlūgumu ar lūgumu atbrīvot no padomes locekļa amata pienākumiem ar 2022.gada 1.februāri, padomes locekles Diāna Rancāne un Daina Sirlaka ir iesniegušas atlūgumu ar lūgumu atbrīvot no padomes locekļa amata pienākumiem ar 2022.gada 1.martu;
2. Ievēlēt Kasparu Lori, personas kods 100380-11039, AS „Ventas osta” padomes locekļa amatā līdz brīdim, kad AS „Ventas osta” kapitāla daļu turētāja pārstāvis par AS „Ventas osta” padomes locekli ievēlēs personu, kas izvēlēta, organizējot publisku kandidātu pieteikšanās procedūru (konkursu) normatīvajos tiesību aktos noteiktajā kārtībā;
3. Noteikt AS „Ventas osta” padomes loceklim Kasparam Lorem mēneša atlīdzību 720,00 EUR (septiņi simti divdesmit eiro) (atlīdzības aprēķins pielikumā);
4. Noslēgt ar padomes locekli Kasparu Lori pilnvarojuma līgumu par AS „Ventas osta” padomes locekļa pienākumu izpildi;
5. Pieņemt zināšanai padomes locekļu sniegto informāciju par atbildības jomām, kurās tiem ir profesionālā pieredze un zināšanas, padomes priekšsēdētājai ir profesionālā pieredze un zināšanas finanšu un audita jautājumos, risku vadībā un iekšējās kontroles sistēmas izveides un uzturēšanas jautājumos, kā arī stratēģijas izstrādē un īstenošanā, uzņēmumu, komandas un iesaistīto pušu vadībā, un padomes loceklim ir izpratne un zināšanas jautājumos, kas saistīti ar ostas pārvaldes darbību, pārvaldīšanu un apsaimniekošanu, uzņēmumu korporatīvo pārvaldību un iesaistīto pušu vadību.
6. Uzdot AS „Ventas osta” valdei nodrošināt padomes sastāva izmaiņu reģistrāciju komercreģistrā.

**Izpilde:**

Izpildīts – padomes sastāva izmaiņas reģistrētas komercreģistrā.

**AS “Ventas osta” akcionāru sapulces 26.04.2022., darba kārtības jautājumi un pieņemtie lēmumi:**

**1. Par AS “Ventas osta” 2021. gada pārskata un revidenta ziņojuma apstiprināšanu, 2021.gada peļņas sadali un iedalījumu kapitālsabiedrību grupā.**

Saskaņā ar Komerclikumu, likumu Par grāmatvedību, Gada pārskatu un konsolidētu gada pārskatu likumu ir sagatavots 2021. gada AS “Ventas osta” gada pārskats.

Gada pārskatu revīzijas ietvaros veikta AS ,,Ventas osta" gada pārskata ietverot arī finanšu pārskata revīziju. Finanšu pārskatā ietverta: 2021. gada bilance, peļņas vai zaudējumu aprēķins par 2021. gadu, naudas plūsmas pārskats par 2021. gadu, un finanšu pārskata pielikums, kas ietver nozīmīgu grāmatvedības uzskaites principu kopsavilkumu un citu paskaidrojošu informāciju. Revidenta ziņojums ir bez iebildumiem.

Pamatojoties uz Publiskas personas kapitāla daļu un kapitālsabiedrību pārvaldības likuma 54.pantu, 94.panta pirmās daļas 1. un 2. punktu, saskaņā ar Ministru kabineta 2020.gada 4.februāra noteikumu Nr.63 ,,Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu, kā arī valdes un padomes locekļu mēneša atlīdzības maksimālo apmēru" 6.punktu, Ministru kabineta 2022. gada 25. janvāra noteikumu Nr. 72 “Kārtība, kādā tiek prognozēti, noteikti un veikti maksājumi par valsts kapitāla izmantošanu” 3.1. apakšpunktu, Pārresoru koordinācijas centra 2020.gada 17.augusta vadlīnijām Nr.1.2-23/3/1 “Vadlīnijas padomes darba ikgadējā pašvērtējuma veikšanai”, ņemot vērā AS “Ventas osta” valdes 2022.gada 23.marta lēmumu (protokols Nr.VLP90, 1.,3.punkts) un AS “Ventas osta” padomes 2022.gada 13.aprīļa lēmumu Nr. 1.,2.,4. (protokols Nr. 28), kā arī paļaujoties uz to, ka AS “Ventas osta” valde un padome ir rīkojusies kā krietns un rūpīgs saimnieks,

**akcionāru sapulcē nolemj:**

1.1. Pieņemt zināšanai AS “Ventas osta” padomes ziņojumu par AS “Ventas osta” 2021.gada pārskatu, peļņas sadali un iedalījumu kapitālsabiedrību grupā.

1.2. Pieņemt zināšanai SIA “LEKS VU” revidenta ziņojumu par AS “Ventas osta” 2021.gada pārskatu.

1.3. Apstiprināt AS “Ventas osta” 2021.gada pārskatu.

1.4. Apstiprināt AS ”Ventas osta” 2021.gada peļņu 21 578 EUR apmērā un izlietot to šādi:

1.4.1. iemaksāt dividendes valsts budžetā: 13 809.92 EUR.

1.4.2. iemaksāt uzņēmuma ienākuma nodokli valsts budžetā: 3 452.48 EUR.

1.4.3. novirzīt uzņēmuma attīstībai: 4 315.60 EUR.

1.5. Uzdot AS “Ventas osta” valdei normatīvajos aktos noteiktajā kārtībā un termiņos Valsts ieņēmumu dienestam iesniegt AS “Ventas osta” 2021.gada pārskatu, revidenta ziņojumu un akcionāru sapulces lēmumu par AS “Ventas osta” 2021.gada pārskata apstiprināšanu.

1.6. Pamatojoties uz Ministru kabineta 2020.gada 4.februāra noteikumu Nr. 63 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu, kā arī valdes un padomes locekļu mēneša atlīdzības maksimālo apmēru” 6.punktu un atbilstoši AS “Ventas osta” 2021.gada rādītājiem:

1.6.1. neto apgrozījums 1 453 097 EUR;

1.6.2. bilances kopsumma 325 309 EUR;

1.6.3. vidējais darbinieku skaits 11,

atzīt, ka AS “Ventas osta” iedalāma “mazo” kapitālsabiedrību grupā.

**Izpilde:**

Izpildīts – iesniegts Valsts ieņēmumu dienestam.

**2. Par AS “Ventas osta” 2021.gada rezultatīvo rādītāju izpildi.**

Saskaņā ar Satiksmes ministrijas 2021. gada 27. septembra iekšējo noteikumu Nr.01-02/31 “Valsts kapitāla daļu pārvaldes kārtība” 43. punktu kapitālsabiedrības valde iesniedz apstiprināšanai akcionāru sapulcē pārskatu par gada finansiālo un rezultatīvo rādītāju izpildi.

Pamatojoties uz Publiskās personas kapitāla daļu un kapitālsabiedrību pārvaldības likuma 94.panta pirmās daļas 13.punktu, Ministru kabineta 2016.gada 9.februāra noteikumu Nr.95 “Kārtība, kādā tiek vērtēti darbības rezultāti un finanšu rādītāji kapitālsabiedrībai, kurā valstij ir izšķirošā ietekme” 2., 4. un 5. punktu, Satiksmes ministrijas 2021.gada 27.septembra iekšējo noteikumu Nr.01-02/31 “Valsts kapitāla daļu pārvaldes kārtība” 43.punktu, un ņemot vērā AS “Ventas osta” valdes 2022.gada 23.marta lēmumu (protokols Nr. 90, 3.punkts) un AS “Ventas osta” padomes 2022.gada 13.aprīļa sēdes lēmumu Nr. 3 (protokols Nr. 28), kā arī paļaujoties uz to, ka AS “Ventas osta” valde un padome ir rīkojusies kā krietns un rūpīgs saimnieks,

**akcionāru sapulcē nolemj:**

* 1. Pieņemt zināšanai pārskatu par AS “Ventas osta” darbības rezultātiem 2021.gadā.
  2. Pieņemt zināšanai AS “Ventas osta” padomes ziņojumu par AS “Ventas osta” darbības rezultātiem un finanšu rādītājiem 2021.gadā.
  3. Apstiprināt AS “Ventas osta” darbības rezultātu 2021.gadā izpildi.

**3. Par AS “Ventas osta” padomes darba 2021.gada pašvērtējumu.**

sagatavots padomes darba ikgadējais pašvērtējums par 2021. gadu. Tā kā no 2022.gada 1.februāra B.Šadurska ir atstājusi padomes locekļa amatu un no 2022.gada 1.februāra D.Rancāne un D.Sirlaka ir atstājušas padomes locekļa amatus padomes darba ikgadējais pašvērtējums ir sagatavots par I.Zalpēteres darbu.

Pamatojoties uz Publiskas personas kapitāla daļu un kapitālsabiedrību pārvaldības likuma 107.panta otrās daļas 13.punktu, kā arī ņemot vērā AS “Ventas osta” padomes 2022.gada 13.aprīļa lēmumu Nr.4 (protokols Nr.28), kā arī paļaujoties uz to, ka AS “Ventas osta” valde un padome ir rīkojusies kā krietns un rūpīgs saimnieks,

**akcionāru sapulcē nolemj:**

3.1. Pieņemt zināšanai AS “Ventas osta” padomes priekšsēdētājas Ivetas Zalpēteres pašnovērtējumu par 2021.gadu.

Valdes locekle        Baiba Vīlipa